[bookmark: _GoBack]UDHËZIM
Nr. 757, datë 30.9.2024

[bookmark: _Hlk177377791]PËR PROCEDURAT E SHQYRTIMIT, VLERËSIMIT DHE MIRATIMIT TË KËRKESAVE PËR LICENCIM, TË SUBJEKTEVE QË KRYEJNË VEPRIMTARI TË NDËRMJETËSIMIT NË TREGUN E PUNËS DHE MONITORIMIN E TYRE

[bookmark: _Hlk175918036]Në mbështetje të nenit 102, pika 4 e Kushtetutës së Republikës së Shqipërisë, në zbatim të ligjit nr. 7961, datë 12.7.1995, “Kodi i Punës i Republikës së Shqipërisë” i ndryshuar, të ligjit nr. 15/2019, “Për nxitjen e punësimit”, i ndryshuar, të nenit 20, të ligjit nr. 10081, datë 23.2.2009, “Për licencat, autorizimet dhe lejet në Republikën e Shqipërisë”, i ndryshuar dhe të pikës 5, kreu II, të vendimit nr. 538, datë 26.5.2009, të Këshillit të Ministrave, “Për licencat dhe lejet që trajtohen nga apo nëpërmjet Qendrës Kombëtare të Licencimit (QKL) dhe disa rregulla të tjera nënligjore të përbashkëta”, i ndryshuar si dhe në zbatim të planit të veprimeve të “Strategjisë Kombëtare të Punësimit dhe Aftësive”,

UDHËZOJ:
[bookmark: _Toc55988816][bookmark: _Toc63265523]
KREU I
[bookmark: _Toc55988817][bookmark: _Toc57191260][bookmark: _Toc63265524]DISPOZITA TË PËRGJITHSHME

Neni 1
Fusha e zbatimit dhe qëllimi i udhëzimit

[bookmark: _Hlk175911339]a) Fusha e zbatimit të këtij udhëzimi është licencimi i subjekteve private që zhvillojnë veprimtari në fushën e ndërmjetësimit në tregun e punës sipas nënkategorisë X.2.A.
[bookmark: _Hlk177378097][bookmark: _Hlk175917277][bookmark: _Hlk175914753]b) Qëllimi i udhëzimit është përcaktimi i procedurave të shqyrtimit dhe vlerësimit të kërkesave për licencim të subjekteve private që kryejnë veprimtari të ndërmjetësimit në tregun e punës, si dhe monitorimit në vijimësi të tyre pas licencimit.

[bookmark: _Toc57191261][bookmark: _Toc55988818]Neni 2
[bookmark: _Toc55988819][bookmark: _Toc57191262]Përkufizime

[bookmark: _Hlk175911752]Termat e përdorur në këtë udhëzim do të kenë kuptimin që kanë në legjislacionin kombëtar për punësimin, për licencat, autorizimet dhe lejet në Republikën e Shqipërisë, si dhe në legjislacionin në fuqi, në bazë të të cilit ushtrojnë veprimtarinë ndërmjetësuesit në tregun e punës.

KREU II
[bookmark: _Hlk175911938]PROCEDURA PËR SHQYRTIMIN DHE VLERËSIMIN E KËRKESAVE PËR LICENCIM TË SUBJEKTEVE PRIVATE QË KRYEJNË VEPRIMTARI TË NDËRMJETËSUESIT NË TREGUN E PUNËS DHE DOKUMENTACIONI SHOQËRUES

Neni 3
[bookmark: _Hlk177378566]Kërkesat dhe dokumentacioni i kërkuar për përfitimin e licencës

1. Kërkesa dhe dosja e aplikuesit për licencë duhet të përmbajë dokumentet provuese dhe shoqëruese për plotësimin e kritereve të posaçme të licencimit për nënkategorinë X.2.A.
[bookmark: _Hlk175912097]2. Drejtuesi teknik duhet të deklarohet në ekstraktin e subjektit. 
3. Drejtuesi teknik nuk lejohet të regjistrohet në më shumë se dy subjekte.
4. Dokumentet vërtetuese të përcaktuara për licencim duhet të jenë origjinal ose të njehsuara me origjinalin. 
5. Dokument vërtetues për ngurtësimin e një kapitali si rezervë sigurie për të tretët, në vlerën e pesë pagave minimale.
6. Dokumentet në gjuhë të huaj duhet të jenë të përkthyera dhe të njehsuara me origjinalin. 

Neni 4
[bookmark: _Hlk177378624]Procedura e shqyrtimit të dokumentacionit të aplikimit për licencë X.2.A

1. Kërkesat e subjekteve fizike/juridike, që zhvillojnë veprimtari të ndërmjetësimit në tregun e punës, që kanë aplikuar në Qendrën Kombëtare të Biznesit (QKB) për t'u pajisur me licencë për ndërmjetësimin në tregun e punës, kalojnë në mënyrë elektronike pranë Drejtorisë së Politikave të Punësimit dhe Migratore, në Ministrinë Ekonomisë, Kulturës dhe Inovacionit.  
2. Personi përgjegjës pranë kësaj drejtorie bën regjistrimin e kërkesës në regjistrin elektronik të krijuar për këtë qëllim menjëherë nga marrja e tij.
3. Personi përgjegjës pranë kësaj drejtorie verifikon plotësinë e dokumentacionit provues dhe shoqërues të përcaktuar për kriteret e posaçme të kategorisë X.2.A. Në rast se gjatë shqyrtimit paraprak konstatohen mangësi në dokumentacion refuzon kërkesën.
[bookmark: _Hlk175915777]4. Në rast se dokumentacioni provues është i plotë përcillet pranë inspektoratit shtetëror, që mbulon fushën e punës për inspektimin në vend e vlerësimin faktik të plotësimit të kritereve përkatëse të licencimit, në rrugë elektronike, jo më vonë se dita pasardhëse e punës.

Neni 5
[bookmark: _Hlk177378681]Procedura e inspektimit në vend dhe vlerësimit të përmbushjes së kritereve të licencimit
[bookmark: _Hlk177378754]
Inspektorati shtetëror, që mbulon fushën e punës nëpërmjet strukturave të tij, ndjek hapat si më poshtë:
1. Me marrjen e kërkesës së dërguar në rrugë elektronike shqyrton dokumentacionin e aplikimit, i cili përfshin dokumentet provuese dhe shoqëruese nëse janë në përputhje me aktet rregullatore në fuqi jo më vonë se dita tjetër e punës.
2. Bën inspektimin në vend, inspektim i cili konsiston në plotësimin e kritereve te posaçme. 
3. Në rast se gjatë inspektimit vihen re mospërputhje/pasaktësi të deklarimit në lidhje me plotësimin e kritereve të posaçme, apo mospërputhje me deklarimet e bëra nëpërmjet dokumentacionit, i pasqyron në procesverbalin sipas shtojcës numër një, të mbajtur për këtë qëllim. 
4. Konstatimet gjatë inspektimit dokumentohen të pasqyruara në procesverbal firmosen edhe nga përfaqësuesi ligjor i subjektit apo një person i autorizuar prej tij dhe grupi i inspektimit.
[bookmark: _Hlk175917433][bookmark: _Hlk175918525][bookmark: _Hlk175918131]5. Pas kryerjes së shqyrtimit të dokumentacionit dhe inspektimit në vend, dërgon zyrtarisht procesverbalin e vlerësimit faktik sipas shtojcës një, të plotësimit ose jo të kritereve përkatëse të licencimit brenda 7 (shtatë) ditëve, nga marrja e kërkesës dërgohet në drejtorinë përkatëse në ministrinë përgjegjëse për çështjet e punës.

KREU III
[bookmark: _Hlk175918431]PROCEDURAT E VENDIMARRJES PËR LICENCIM TË SUBJEKTEVE PRIVATE QË KRYEJNË VEPRIMTARI TË NDËRMJETËSIMIT NË TREGUN E PUNËS

Neni 6
Procedura që ndiqet nga drejtoria përkatëse

[bookmark: _Hlk177379461][bookmark: _Hlk175919280]1. Personi përgjegjës në drejtorinë përkatëse në ministrinë përgjegjëse për çështjet e punës, përgatit dosjen e cila kalon për vendimmarrje te ministri.
[bookmark: _Hlk176509522]2. Vendimi i miratimit nga ministri, bazohet në dokumentet provuese të licencimit, si dhe në inspektimin në vend e vlerësimin faktik të plotësimit të kritereve përkatëse të licencimit nga inspektorati shtetëror, që mbulon fushën e punës.
[bookmark: _Hlk177379674]3. Ministri, vendos për:
a) miratimin e kërkesës për pajisje me licencë.
b) refuzimin e kërkesës për pajisje me licencë.
4. Në rast se kërkesa miratohet, vendimi miratues, publikohet në Qendrën Kombëtare të Biznesit, e cila pajis me licencë subjektin ofrues të ndërmjetësimit në punë me kodin X.2.A.

Neni 7
Ankimi ndaj vendimit

[bookmark: _Hlk177379869]1. Në rast se kërkesa refuzohet, arsyetimi ligjor përkatës, në të cilin përcaktohen qartë shkaqet e refuzimit, publikohet në Qendrën Kombëtare të Biznesit.
2. Nëse subjekti nuk është dakord me vendimin e marrë për refuzimin e kërkesës për licencim, ai ka të drejtën e ndjekjes së procedurës së ankimimit sipas nenit 30 të ligjit nr. 10081, datë 23.2.2009, “Për licencat, autorizimet dhe lejet në Republikën e Shqipërisë”, i ndryshuar, brenda 10 (dhjetë) ditëve nga dita e marrjes së njoftimit për refuzimin e kërkesës.
[bookmark: _Hlk177379936]3. Ministria përgjegjëse për çështjet e punës, në zbatim të pikës 3, të nenit 30 të ligjit nr. 10081, datë 23.2.2009, “Për licencat, autorizimet dhe lejet në Republikën e Shqipërisë” shqyrton ankimimin dhe merr vendim brenda 10 ditëve nga data e depozitimit të tij dhe ja komunikon ankuesit.

KREU IV
PROCEDURA E MONITORIMIT TË AKTIVITETIT TË SUBJEKTEVE PRIVATE TË LICENCUARA PËR NDËRMJETËSIM NË TREGUN E PUNËS

Neni 8
[bookmark: _Hlk177382953]Monitorimi periodik dhe revokimi i licencës

[bookmark: _Hlk177386083][bookmark: _Hlk177386295]1. Subjektet e licencuara sipas këtij udhëzimi, i nënshtrohen një kontrolli periodik të paktën 1 (një) herë në vit, i cili kryhet nga inspektorati shtetëror që mbulon fushën e punës dhe/ose nga drejtoria përkatëse në ministrinë përgjegjëse për çështjet e punësimit, sipas planit të punës së miratuar nga drejtori i përgjithshëm.
[bookmark: _Hlk177386207]2. Kontrolli periodik bëhet mbi verifikimin dhe ruajtjen e kritereve të licencimit si dhe për dokumentimin e të dhënave të/për aktivitetin nga subjekti i licencuar në përputhje me përcaktimet kuadrit rregullator në fuqi.  
3. Pas licencimit subjekti duhet të hartojë dhe të ruajë në vazhdimësi të dhënat dhe dokumente për ndërmjetësimet sipas dokumenteve si më poshtë: 
a) Regjistër, me numrin identifikues përkatës për çdo të ndërmjetësuar;
b) Dokumentin identifikues të ndërmjetësuarit;
c) Regjistër me të dhënat identifikuese të subjekteve tregtare përkatëse që kanë punësuar të ndërmjetësuarin/it.
[bookmark: _Hlk175919580][bookmark: _Hlk175919439]4. Subjektet e licencuara raportojnë në rrugë elektronike në mënyrë periodike, çdo 6 (gjashtë) muaj, në drejtorinë përkatëse në ministrinë përgjegjëse për çështjet e punës, të dhënat për: (i) numrin e të ndërmjetësuarve të evidentuar me shtetësinë e tyre; (ii) subjektet tregtare dhe numrin e të punësuarve që kanë punësuar nga të ndërmjetësuarit.
5. Drejtoria përkatëse në ministrinë përgjegjëse për çështjet e punësimit krijon një databazë të të dhënave të marra në vazhdim.
[bookmark: _Hlk177387131]6. Nëse gjatë kontrollit të subjekteve të licencuara konstatohet se nuk janë respektuar kushtet e kërkuara ose veprimtaria kryhet jo në përputhje me kuadrin rregullator në fuqi, subjekti licencuar urdhërohet të plotësojë detyrimet brenda një afati të arsyeshëm. Nëse subjekti nuk përmbush detyrimet brenda afatit, drejtoria përkatëse në ministrinë përgjegjëse për çështjet e punësimit, i propozon ministrit, pezullimin ose heqjen e licencës.
Ky udhëzim hyn në fuqi pas botimit në Fletoren Zyrtare.


MINISTRI I EKONOMISË, KULTURËS DHE INOVACIONIT
Blendi Gonxhja

[image: ]REPUBLIKA E SHQIPËRISË
MINISTRIA E EKONOMISË, KULTURËS DHE INOVACIONIT
INSPEKTORATI SHTETËROR I PUNËS DHE SHËRBIMEVE SHOQËRORE

PROCESVERBAL INSPEKTIMI

Nr.________                                                                                                    Datë _________

Bazuar në vendimin nr. 538, datë 26.5.2009, “Për licencat dhe lejet që trajtohen nga apo nëpërmjet Qendrës Kombëtare të Licencimit (QKL) dhe disa rregullime të tjera nënligjore të përbashkëta”, i ndryshuar.

I. TË DHËNA TË PËRGJITHSHME
Emri tregtar: ________________________
NIPT-i:            ________________________
Adresa:         ________________________
Administratori/përfaqësuesi:__________________

II. DOKUMENTE TË VERIFIKUARA
	Nr.
	Lloji i dokumentit
	Origjinal
	Noterizuar

	1.
	Certifikatë për drejtuesin teknik
1. Diplomë për nivelin arsimor, të paktën, Bachelor. 
2. Eksperiencë pune të vërtetueshme, të paktën 5 vjet, në fushën e menaxhimit të burimeve njerëzore dhe/ose fushën e shërbimeve të punësimit (CV, librezë pune dhe/ose çdo dokument, që shërben për vërtetimin e eksperiencës). 
3. Kualifikime në fushën e menaxhimit të burimeve njerëzore dhe/ose në fushën e shërbimeve të punësimit të lëshuara nga një subjekt privat apo publik, i njohur nga legjislacioni në fuqi.
	

· 



· 

· 
	
· 


· 

· 

	2.
	Akt që provon marrëdhëniet e kërkuara të punës.
	· 
	· 

	3.
	Dokument që provon ngrirjen e një kapitali rezervë sigurie.
	· 
	· 

	4.
	Për mjediset:
1. Dokumente pronësie dhe/ose përdorimi me afat jo më pak se 1 vit. Ambienti ku do të zhvillohet aktiviteti duhet të jetë i njëjtë me adresën e deklaruar në Regjistrin Tregtar. 
2. Planimetrinë e mjediseve firmosur dhe vulosur nga një arkitekt ose inxhinier i licencuar. 
3. Aktmiratim higjieno- sanitar lëshuar nga Inspektorati Shtetëror Shëndetësor.
	
· 

· 

· 
	
· 

· 

· 

	5.
	Për teknologjinë/pajisjet 
Vetëdeklarim për përshtatshmërinë e pajisjeve, teknologjisë dhe mjediseve me standardet e shërbimit, duke cituar dokumentet, që pasqyrojnë cilësitë e garancitë e këtyre faktorëve
	
· 
	
· 

	6.
	Vetëdeklarim
a) Veprimtaria që kërkon të kryejë (përshkrim i hollësishëm i saj). 
b) Përmbushja e detyrimeve të sigurimeve shoqërore e shëndetësore (për vitin e fundit të aktivitetit). 
c) Besueshmëria e ortakut, aksionarit, anëtarëve të organeve drejtuese të subjektit dhe drejtuesit didaktik (gjendja gjyqësore). 
ç) Respektimi i rregullave për mbrojtjen dhe përpunimin e ligjshëm të të dhënave personale.
	
· 
	
· 

	7.
	Ekstrakti i subjektit, ku pasqyrohet drejtuesi teknik. Drejtuesi teknik lejohet të regjistrohet në jo më shumë se dy subjekt
	· 
	· 



III. REZULTATI
Nga vlerësimi faktik të plotësimit të kritereve përkatëse të licencimit nga inspektorati shtetëror, që mbulon fushën e punës rezulton: 
	Subjekti plotëson kushtet e licencimit
	Subjekti nuk plotëson kushtet e licencimit

	· 
	· 



	Për inspektoratin
1. ____________________
2._____________________
3._____________________
	Për subjektin
1. ____________________

